apa itu faraid, wasiat & hibah?
faraid adalah pembahagian harta yang telah ditetapkan oleh allah swt melalui surah an-nisa (4), ayat 11, 12 dan 176. wasiat adalah pesanan yang kita tinggalkan bagaimana harta yang kita miliki diuruskan selepas kita mati. hibah adalah pemberian kasih sayang oleh pemberi kepada sesiapa tanpa mengharapkan apa-apa balasan pada masa hidupnya.
bergantung situasi semasa. buat wasiat jika ada anak angkat / anak tiri, pasangan yang tiada anak, individu yang belum berkahwin, individu yang berpoligami, mualaf yang ingin berikan harta kepada keluarganya yang belum islam, membeli harta secara bersama, individu yang ingin berikan hartanya kepada sesiapa yang diingini, ahli perniagaan, jemaah haji atau individu yang berkahwin semula. buat hibah jika ada anak perempuan sahaja, ada anak perempuan yang sedikit berbanding anak lelaki, tiada waris ashabul furud (waris yang dekat) atau ada anak yang ingin diberikan harta secara sama rata pada masa hidup.